## Odluka o davanju suglasnosti Brodograđevnoj industriji "3. Maj" d.d. Rijeka na sklapanje ugovora o kreditu i jamstvu za gradnju 2 broda "3. Maj" Brodogradilište d.d., Rijeka za stranog naručitelja

### NN 37/1997 (9.4.1997.), Odluka o davanju suglasnosti Brodograđevnoj industriji "3. Maj" d.d. Rijeka na sklapanje ugovora o kreditu i jamstvu za gradnju 2 broda "3. Maj" Brodogradilište d.d., Rijeka za stranog naručitelja

# **MINISTARSTVO FINANCIJA**

Na temelju zaključka Vlade Republike Hrvatske, klasa: 310-14/96-01/01;
urbroj: 5030116-97-5 od 27. ožujka 1997. godine, te u sklopu ovlaštenja
iz odredbe čl. 7. st. 2. i čl. 10. st. 5. Zakona o kreditnim poslovima
s inozemstvom ("Narodne novine", br. 43 od 31. svibnja 1996.) Ministarstvo
financija Republike Hrvatske donijelo je u ime Vlade Republike Hrvatske,
na osnovi odredbe čl. 7. st. 1. i čl. 10. st. 1. Zakona o kreditnim odnosima
s inozemstvom, u svezi s odredbom čl. 46. st. 1. Zakona o izvršavanju državnog
proračuna Republike Hrvatske za 1997. godinu ("Narodne novine", br. 111
od 31. prosinca 1996.), 3. travnja 1997. godine slijedeću

## **ODLUKU**

### **O DAVANJU SUGLASNOSTI BRODOGRAĐEVNOJ INDUSTRIJI "3. MAJ" D.D., RIJEKA NA SKLAPANJE UGOVORA O KREDITU I JAMSTVU ZA GRADNJU 2 BRODA "3. MAJ" BRODOGRADILIŠTE D.D., RIJEKA ZA STRANOG NARUČITELJA**

I

Daje se suglasnost na sklapanje ugovora o kreditu i jamstvu između Brodograđevne
industrije "3. maj" d.d., Rijeka za gradnju dva broda "3. maj" Brodogradilište
d.d., Rijeka i Merrill Lynch International, London kao organizatora kredita
te Bankers Trust Company kao banke agenta za izravno financiranje 65% prodajne
cijene u iznosu od USD 24.440.000 po jednom brodu (protuvrijednost kuna:
svako po 143.250.170 kuna, srednji tečaj Narodne banke Hrvatske na dan
4. veljače 1997.), te po osnovi Refund Guarantee kupcu u iznosu 15% od
prodajne cijene, što čini USD 5,640.000 po jednom brodu (protuvrijednost
kuna: 33,057.732 kune, srednji tečaj Narodne banke Hrvatske na dan 4. veljače
1997.) prema uvjetima iz ugovora o kreditu i jamstvu (24 mjeseca za svaki
brod do isporuke, uz kamatu LIBOR plus 0,75% i prateće troškove).

II

Obvezuje se Brodograđevna industrija "3. maj" d.d., Rijeka osigurati
uredno korištenje kredita te pravovremenu gradnju i predaju ugovorenih
brodova "3. maj" Brodogradilište d.d. Rijeka stranom naručitelju, te uredno
izvršiti obveze otplate kredita do konačne isplate sukladno odredbama ugovora
o kreditu i jamstvu.

U slučaju promjene vlasničkih odnosa bilo kod BI "3. maj" d.d., Rijeka
kao korisnika kredita i jamca ili "3. maj" Brodogradilište d.d. Rijeka
Ministarstvo financija će imati punu zakonsku zaštitu interesa državnog
proračuna u smislu nastavka uredne otplate preuzetih obveza po kreditu
i jamstvu od strane pravnih sljednika.

III

Ovlašćuje se mr. Vladimir Brusić, direktor Brodograđevne industrije
"3. maj" d.d. Rijeka da potpiše spomenute ugovore i druge prateće ugovore
odnosno očitovanja potrebita za njihovo stupanje na snagu i provedbu.

IV

Ova odluka stupa na snagu na dan donošenja.

V

Odluka će se objaviti u "Narodnim novinama".

Klasa: 310-14/97-01/10
Urbroj: 513-14/97-7
Zagreb, 3. travnja 1997.

Ministar financija
**mr. Božo Prka,** v. r.

Odluka, NN 37/1997-534